== Historie ==
Unitarismen har sine rødder i [[reformationen]]. Ved siden af den [[Lutheranisme|lutherske]] og den [[Reformerte kirke|reformerte]] hovedstrømning opstod der også andre reformatoriske bevægelser som fx [[døbere]] (anabaptister), [[Kaspar Schwenckfeld|schwenckfeldere]] og de anti-trinitariske unitarer. Disse reformatoriske sideretninger blev ofte forfulgt og mange af dem blev henrettet som [[kættere]]. Blandt dem var [[Miguel Serveto]], en spansk adelsmand, der regnes for unitarismens store fortænker. På grund af forfølgelsen fik unitarerer dog ikke fodfæste i Vesteuropa, kun i [[Polen-Litauen]] og i [[Transsylvanien]] fik denne bevægelse udbredelse. I Polen og Litauen blev de kendt under navnet ''[[De polske brødre]]''. Mange af dem kaldte sig også for [[Socinianisme|socinianere]]. Fra Polen stammer også den kendte [[rakauerkatekisme]], en unitarisk [[bekendelsesskrift]]. I Transsylvanien findes op til i dag unitariske trossamfund. I [[Polen]] derimod blev de fra 1700-tallet undertrykt under [[modreformationen]] og fordrevet til andre lande. Den unitariske og socinianske litteratur i [[1600-tallet|1600-]] og [[1700-tallet]] var en del af baggrunden for deisme og rationalisme i den engelsksprogede verden. I [[USA]] stiftedes i [[1800-tallet]] et unitarisk samfund som senere er forenet med de beslægtede kristne [[Universalisme (teologi)|universalister]], som bl.a. er kendte for ritualet [[blomsterandagt]].
Religion Organisationer